Решение на Общия съд (девети състав) от 30 април 2015 г. —
Франция/Комисия
(Дело T‑259/13)
„ФЕОГА — Секция „Гарантиране“ — ЕФГЗ и ЕЗФРСР — Разходи, изключени от финансиране — Мерки за подпомагане на развитието на селските райони — Зони с неблагоприятни природни условия — Фиксирана финансова корекция — Разходи, извършени от Франция — Критерии за натоварване — Проверки на място — Процесуални гаранции“
1.                     Селско стопанство — Обща селскостопанска политика — Финансиране от ФЕОГА — Приключване на сметки — Отказ за поемане на разходите, произтичащи от нередности по прилагането на общностната уредба — Оспорване от засегната държава членка — Тежест на доказване — Разпределяне между Комисията и държавата членка (член 7, параграф 4 и членове 8 и 9 от Регламент № 1258/1999 на Съвета) (вж. точки 50—53)
2.                     Селско стопанство — Обща селскостопанска политика — Финансиране от ЕЗФРСР — Отпускане на помощи и премии — Задължение за държавите членки да организират ефикасна система за административни проверки и инспекции на място — Автономен характер на двата вида контрол (член 2, параграф 2 от Регламент № 1082/2003 на Комисията, член 26, параграф 2, буква б) и член 35 от Регламент № 796/2004 на Комисията и членове 10, 12 и 14 от Регламент № 1975/2006 на Комисията) (вж. точки 64, 65, 69—71, 74, 81, 87 и 88)
3.                     Селско стопанство — Обща селскостопанска политика — Финансиране от ФЕОГА — Приключване на сметки — Производство — Помирителна процедура — Становище на помирителния орган — Липса на обвързващо действие (член 1, параграф 2, буква а) от Решение 94/442 на Комисията) (вж. точка 80)
4.                     Селско стопанство — Обща селскостопанска политика — Финансиране от ФЕОГА — Приключване на сметки — Изготвяне на решенията — Писмено съобщаване от Комисията на държавите членки на резултатите от извършените от нея проверки — Съдържание — Условия — Неспазване — Действие (член 7, параграф 4, алинея 5 от Рeгламент № 1258/1999 на Съвета и член 31 от Регламент № 1290/2005 на Съвета; член 8, параграф 1 от Регламент № 1663/95 на Комисията и член 11 от Регламент № 885/2006 на Комисията) (вж. точки 98—100, 103—106 и 109)
Предмет
Искане за частична отмяна на Решение за изпълнение 2013/123/ЕС на Комисията от 26 февруари 2013 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за ориентиране и гарантиране на селското стопанство (ФЕОГА), секция „Гарантиране“, на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 67, стр. 20)
Диспозитив
1)
Отменя Решение за изпълнение 2013/123/ЕС на Комисията от 26 февруари 2013 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за ориентиране и гарантиране на селското стопанство (ФЕОГА), секция „Гарантиране“, на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) в частта, в която спрямо Френската република се прилага финансова корекция в рамките на мерките за подпомагане на развитието на селските райони по отношение на овцете, за които не е правено искане за премии за овце за финансовите 2008 и 2009 година.
2)
Отхвърля жалбата в останалата ѝ част.
3)
Френската република понася три четвърти от направените от нея съдебни разноски и три четвърти от съдебните разноски на Европейската комисия.
4)
Европейската комисия понася една четвърт от направените от нея съдебни разноски и една четвърт от съдебните разноски на Френската република.
5)
Кралство Испания понася направените от него съдебни разноски.